**PITANJA I ODGOVORI – PDP**

[**www.strukturnifondovi.hr**](http://www.strukturnifondovi.hr)

[**mup.gov.hr**](https://mup.gov.hr/)

**FOND: Fond solidarnosti Europske unije**  **NADLEŽNO TIJELO: Ministarstvo unutarnjih poslova**

**NAZIV POZIVA: Financiranje službi spašavanja za potrebe stanovništva nastalih**

**kao posljedica serije potresa počevši od 28. prosinca 2020. godine na području Grada Zagreba, ROK ZA PODNOŠENJE PP: 30. travanj 2022.**

**Krapinsko-zagorske županije, Zagrebačke županije, Sisačko-moslavačke županije,**

**Karlovačke županije, Varaždinske županije, Međimurske županije, Brodsko-posavske županije, ROK ZA ODGOVOR NA PITANJE (UzP): Svakih 7 radnih dana**

**Koprivničko-križevačke županije i Bjelovarsko-bilogorske županije**

**OZNAKA POZIVA: FSEU.2022.MUP.**

**TIP NATJEČAJA: OTVORENI POSTUPAK**

Objavljeni odgovori dopunjuju i detaljnije pojašnjavaju dokumentaciju Poziva na dostavu projektnih prijedloga (PDP). Odgovor na pojedino pitanje mora biti eksplicitan, ali u svojoj cjelini ili djelomično smije sadržavati jasne i nedvosmislene reference na odgovor uz neko drugo pitanje.

U interesu jednakog postupanja, nadležno tijelo ne može dati prethodno mišljenje u svezi s prihvatljivošću prijavitelja, operacije ili određenih aktivnosti i troškova te ne može zamijeniti niti prejudicirati ishod pojedinih faza postupka dodjele kako su opisane u UzP-u. Slijedom navedenog, nadležno tijelo nije u mogućnosti odgovarati na pitanja koja zahtijevaju ocjenu prihvatljivosti konkretne operacije, konkretnog prijavitelja, konkretnih aktivnosti, konkretnih troškova i slično. U slučaju takvih pitanja, odgovor nadležnog tijela će upućivati na relevantni dio dokumentacije PDP-a.

|  |  |  |
| --- | --- | --- |
|  | **VERZIJA:** | **1.1** |
|  | **OBJAVA SVIH PITANJA/ODGOVORA IZ VERZIJE 1.1:** | **1. SET PITANJA I ODGOVORA** |
| **RB** | **DATUM ZAPRIMANJA PITANJA: 9. siječnja 2022.** | **DATUM ODGOVORA NA PITANJE: 13. siječnja 2022.** |
| **1.** | Molimo Vas za tumačenje odredbi Javnog poziva referentnog broja FSEU.2022.MUP vezano uz prihvatljivost prijavitelja, odnosno da li su prihvatljivi prijavitelji na predmetnom javnom pozivu Vatrogasne zajednice Županija i/ili Vatrogasne zajednice Gradova/Općina? | Sukladno Uputama za prijavitelje, točka *2.1. Prihvatljivost prijavitelja,* svi navedeni. |

|  |  |  |
| --- | --- | --- |
|  | **VERZIJA:** | **1.1** |
|  | **OBJAVA SVIH PITANJA/ODGOVORA IZ VERZIJE 1.1:** | **1. SET PITANJA I ODGOVORA** |
| **RB** | **DATUM ZAPRIMANJA PITANJA: 10. siječanja 2022.** | **DATUM ODGOVORA NA PITANJE: 13. siječnja 2022.** |
| **2.** | Kao dio obavezne dokumentacije potrebno je dostaviti „Troškovnik za svaku aktivnost operacije“. Molimo Vas pojašnjenje na koji način dostavljamo troškovnik. Je li potrebno dostaviti ponude/račune/isplata dnevnica za opremu i sl. ili prijavitelj samostalno izrađuje troškovnik za prijavu u xls. formatu s predloženim troškovima? | Sukladno Uputama za prijavitelje točka *3.1. Projektni prijedlog*, obavezna je dostava Troškovnika. Preporučujemo da se dostave i ostali dokumenti iz Vašeg upita kako bi se lakše izvršila provjera prihvatljivosti troškova. |
| **3.** | Je li prihvatljiv trošak ukoliko je DVD jedne županije bio na intervenciji zbog potresa u drugoj županiji? | Da ukoliko je intervencija bila na području županije koja je predmet ovog Poziva. |
| **4.** | Nastavno na listu obaveznih dokumenata kao prilog projektnom prijedlogu - molim odgovor je li za Financijsko izvješće za 2021. godinu prihvatljiva Potvrda/Obrazac o zaprimljenom izvješću ili isto mora bit verificirano kroz sustav? Naime, zakonski rok za predaju istog za JVP je 31.1.2022. a sama verifikacija Financijskog izvješća može potrajati i više od 30 dana. | Obavezna je dostava Financijskog izvješća za 2021. godinu sukladno *Pravilniku o financijskom izvještavanju u proračunskom računovodstvu* (NN 3/15, 93/15, 135/15, 2/17, 28/17, 112/18, 126/19, 145/20 i 32/21) |
| **5.** | Je li tijekom provedbe projekata prihvatljiva metoda plaćanja budući da u objavljenom predlošku Ugovora, čl.2, točka 2.4. piše „…U završnom zahtjevu za nadoknadu sredstava trošak se može potraživati samo metodom nadoknade…“.  Znači li isto da se prilikom podnošenja ZNS-ova dio troškova, osim u Završnom zahtjevu, može potraživati metodom plaćanja? | Da, prihvatljiva je putem među-zahtjeva za nadoknadom sredstava. |

|  |  |  |
| --- | --- | --- |
|  | **VERZIJA:** | **1.1** |
|  | **OBJAVA SVIH PITANJA/ODGOVORA IZ VERZIJE 1.1:** | **1. SET PITANJA I ODGOVORA** |
| **RB** | **DATUM ZAPRIMANJA PITANJA: 12. siječanja 2022.** | **DATUM ODGOVORA NA PITANJE: 13.siječnja 2022.** |
| **6.** | Molimo Vas za dodatno pojašnjene i obrazloženje odredbi Poziva na dodjelu bespovratnih financijskih sredstava „Financiranje službi spašavanja za potrebe stanovništva nastalih kao posljedica serije potresa počevši od 28. prosinca 2020. godine na području Grada Zagreba, Krapinsko-zagorske županije, Zagrebačke županije, Sisačko-moslavačke županije, Karlovačke županije, Varaždinske županije, Međimurske županije, Brodsko-posavske županije, Koprivničko-križevačke županije i Bjelovarsko-bilogorske županije.  Imamo nedoumicu oko prihvatljivosti djelovanja s/na područja Koprivničko- Križevačke županije. Naime, u Uputama za prijavitelje kao što je navedeno i u samom nazivu predmetnog Poziva Koprivničko-Križevačka županija prihvatljivo je područje djelovanja, dok je prema Zakonodavnom okviru natječaja, točnije prema Odluci Vlade RH  o načinu raspodjele financijskih sredstava iz Fonda solidarnosti Europske unije za financiranje sanacije šteta od potresa na području Grada Zagreba, Krapinsko-zagorske županije, Zagrebačke županije, Sisačko-moslavačke županije, Karlovačke županije, Varaždinske županije, Međimurske županije, Brodsko-posavske županije i Bjelovarsko-bilogorske županije, imenovanju i određivanju zaduženja nacionalnog koordinacijskog tijela, tijela odgovornih za provedbu financijskog doprinosa i neovisnog revizorskog tijela unije Koprivničko-Križevačka županija izostavljena.  S obzirom na Odluku Vlade koja predstavlja Zakonodavni okvir predmetnog natječaja zanima nas dali se predmetni natječaj odnosi na Koprivničko-Križevačku županiju? | Predmetni natječaj se odnosi i na Koprivničko–križevačku županiju temeljem *Odluke o izmjeni i dopuni Odluke o načinu raspodjele bespovratnih financijskih sredstava iz Fonda solidarnosti Europske unije za financiranje sanacije šteta od potresa na području Grada Zagreba, Krapinsko-zagorske županije, Zagrebačke županije, Sisačko-moslavačke županije, Karlovačke županije, Varaždinske županije, Međimurske županije, Brodsko-posavske županije i Bjelovarsko-bilogorske županije, imenovanju i određivanju zaduženja nacionalnog koordinacijskog tijela, tijela odgovornih za provedbu financijskog doprinosa i neovisnog revizorskog tijela* (NN 143/2021) u kojoj se u točki I. dodaje i Koprivničko – križevačka županija. |